ที่บ้านเราช่วงหลังๆ มีเทศกาลต่อคิวซื้อขนมกันใหญ่ มาถึงต่างแดนเลยอยากหาขนมท้องถิ่นทานกับเค้าบ้างอะไรบ้าง  น้องที่มาด้วยเลยค้นหาข้อมูลสุดฤทธิ์จนมาบรรจบที่ร้านนี้ ร้านขายขนมเค้กดั้งเดิมในเมืองบอสตัน ที่เปิดมาตั้งแต่ปี 1946 เป็นที่เลื่องชื่อสำหรับคนที่นี่ ไปถึงช่วงประมาณเกือบสี่ทุ่มคนยังต่อคิวกันเต็มร้าน
ภาพในร้านเหมือนย้อนยุคไปร้านขนมเก่าๆ ขนาดใหญ่มีเค้กเรียงรายในตู้ ร้านเป็นสีขาวผสมความเก่าๆ เห็นได้ชัด ขนมที่แนะนำเป็น "Cannoli" แป้งรูปร่างคล้ายโรตีแต่กรอบคล้ายๆ คุ้กกี้ แต่แข็งกว่า หนากว่า มีไส้หลายๆแบบผสมกับครีม วันนี้ได้ลองที่แนะนำกันมาคือ "ไส้ Chocolate chip " "Florentine " อันแรกอร่อยดีจริง ครีมมีความนุ่มข้น ตัวchocolate chip กรอบๆ เข้ากับแป้งได้ดี รสชาติแป้งมีความอร่อยของถั่ว ตัวที่สอง ไส้อาจจะไม่อร่อยเท่ากันตัวแรก และเแป้งคล้ายๆ ครองแครงแบบจืดๆ ( ดูรูปดีกว่า )
ที่นั่ง : 3-4 โต๊ะ ส่วนใหญ่ซื้อกลับบ้าน